Ricardo Migliorisi

**Ricardo Migliorisi** ha’e pintor, vestuario ha escenografía apoha ha avei arquitecto paraguaigua. Ojejechakuaa hembiapokuéra Paraguái ha ambue tetãme avei. Ohechauka hembiapo heta tetã Amérika ha Europa-pe. 

Heñói Paraguay, Paraguáipe, 6 jasyteĩ 1948-pe. Isolina Salsa Ferraris ha Salvador Migliorisi Tumino, Italia-ygua ñemoñare memby. 

## Imitã ha imitãrusu aja

Ojapo imbo’esryry Primario ha Secundario mbo’ehao Dante Alighieri –pe ha amo gotyove mbo’ehao San José Paraguaýpe.

Michĩete guive ohetera’ã chupe mba’e porã ha arte, ha mbeguekatúpe hi’aju ohóvo ko tapicha ángape ko’ã mba’e. Ohechauka ñepyrũ katupyry arte-pe oguereko rupi papoapy ary.
 
Imitãramo gueteri oñemoarandu Artes Plásticas  Taller de Cira Moscarda-pe. Kóva ombyatými mitãrusu ha’evéva ikatuva’erã upépe oguerojera iñapytu’ũ roky, ohechaukáva arandu upe mboyve ndojekuaáiva gueteri. Opa mba’e ohasava’ekue pe  Taller-pe ome’ẽ Ricardo-pe mbarete heñói hag̃ua ipype teko sã’ỹ ohechaukáva opavave hembiapópe.

Avei oñemoarandu grabado maestro Livio Abramo ndive. Ág̃a katu ja’ekuaa  hese iñaranduha ijeheguieténte. 

Amo gotyove oñemarandu Arquitectura Universidad Nacional Asunción. (Paraguái)pe.

Oñembokatupyrývo ohóvo, heta arandu ohupyty hembiapo rupi heta tetã g̃latinoamericana-yguápe ojapo haguépe diseño ha vestuario ñoha’angarã ha avei escenografía.

Ñepyrũrã oiporu ta’anga  ha sa’y hembiapokuéra, upéi katu omoinge ohóvo avei opa mba’e hembiapópe.

Pya’ete ko mitãrusu ohechauka hembiapópe,  yvy ape tuichakue javeve, estilo oñeñapytĩ’ỹva, ipyahúva, ndojehechakatúiva ha ojeroviakuaa’ỹva.

## Hapykuere

Ricardo Migliorisi osẽ tapichakuéra omba’apóva arte rehe apytépe pa’ary 60 mbyte rupi, upérõ guare tuicha tekotevẽ oĩ opa mba’e oñembopyahu ha oipe’ávo hokẽ, oĩ rupi heta mba’e pyahu ha tekotevẽ ñembopyahu py’ae Modernismo-pe iñasãi ha oike mbaretéva América ha Europa-pe.

Hetaiterei jey Ricardo Migliorisi ohechauka hembiapokuéra. 

Avei atyháicha ambue arte rehe omba’apóva ha ijaveguáva ndive omyasãi hembiapo ojehecha hag̃ua hetã ha ambue tetãme..

## Jehepyme’ẽ ha jehechakuaa

Hembiapo pukuekue javeve ohupyty heta jehepyme’ẽ. 

## Museo ha Colección rehegua

Hembiapokue arte rehegua oguata hetaiterei koty tembiapo jehechaukaha. Umíva apyte oĩ: 

*Museo de Arte Contemporáneo, Madrid, España. 
*Museo de Arte Moderno, Universidad Nacional de Bogot , Colombia. 
*Biblioteca "Gabriel Turbay", Bucaramanga, Colombia. Museo de Zea, Medellín, Colombia.  
*Colección Coltejer, Medellín, Colombia. 
*Casa de la Cultura, Cúcuta, Colombia. 
*Museo Paraguayo de Arte Contemporáneo, Paraguay, Paraguái. 
*Sala "La Carpilla Sixtina" del Centro de Artes Visuales de Asunción. 
*Museo de Arte Contemporáneo de Maldonado, Uruguay. 
*Museo "José Luis Cuevas", México.  
*Colecciones privadas de España, EE.UU, Venezuela, Uruguay, Argentina, México, Italia, Brasil, Perú, Suecia, Japón, Honduras, El Salvador, Colombia, Francia, Ecuador, Chile, Holanda, Alemania ha Paraguay.

## Estilo oiporúva

Estilo tee orekóva ojehechaukuaa heta tape oiporúva ohechauka hag̃ua oñandúva; cuadro, montaje, audiovisuales  rehegua tembiapo hamba’e oĩ hembiapokuépe.
 
Avatee ojehecháva hembiapokuépe rehe oje’e ha’eteha na’añetéiva, ikatu ohechauka tapicha tavakuéra Latinoamérica-ygua, mymba ha mombe’uguasu clásico-pe, upéichante avei avatee ópera, circo ha cabaret, televisión ha crónicas sociales rehegua, opavavete itavyrainunga. 

Migliorisi rembiapokue ha’ete ku ohechauka hechaukapáva oikóva, ombojoaju hembiapkue ñoha’anga ojejapoha rehe. Ijavateekuéra apytépe ojehechakuaa tovara’anga ha lampíũ rendy. Sa’y jeporu omopeteĩ hembiapokuéra, ojejuhu pypekuéra contraste, transparencia ha ombohete háicha omoañete umi tembiporu tujuguigua. Tuichaicha ojekuaa ta’anga yeso-guigua, ka’aguy mymba rague, itakytatĩ ha ita ha jatyta pireju. 

## Hogaygua

Hogayguakuéra italiano ñemoñare ha oiko Paraguaýpe. Peteĩ iteindýra: María Cristina Migliorisi de Galiano.

## Moõguipa oñenohẽ marandu
*  Escobar ,Ticio y Amigo, Roberto . “Ricardo Migliorisi”. Centro de Artes visuales. Arte Nuevo. 2002. Asunción.

Ñemohenda:Tekove Paraguaigua